Document ID: /roh_data/filtered/fineweb-2-filterrobots_roh.jsonl.gz/61405

Bain ha Basilea dominà la gronda part dal gieu, tuttina stevi fin la 85avla minuta pari 1:1. Cabral aveva sajettà Basilea en avantatg en la 30avla minuta. Ils Svedais avevan lura pudì egualisar en la 71avla minuta.
En la fasa finala ha Arthur Cabral lura procurà per ina buna fin per il FCB. En la 87avla minuta ha il Brasilian marcà il 2:1, e paucas minutas pli tard ha el realisà in penalti da hands.
Il gieu da return tranter Basilea e Hammarby è gievgia proxima a Stockholm.